Aalborgensere kunne tirsdag få et glimt af Kongeskibet, der lagde til havn i Aalborg. Hendes Majestæt Dronning Margrethe var med ombord.

Nordjylland har den seneste tid haft fornøjelsen af royalt besøg. Hendes Majestæt Dronning Margrethe har nemlig været på sommertur i den royale residens, jagthytten i Trend. Besøget har varet en uge, og dronningen har blandt andet været forbi Hanstholm, hvor en ny dronningesti er gjort klar: Tirsdag klokken 15 sejlede hun tilbage til København med Kongeskibet, der i den forbindelse lagde til ved Honnørkajen i Aalborg tirsdag formiddag. Flere nordjyder nåede inden da at knipse et billede af skibet og dronningen, og vi har samlet flere af billederne herunder. På det første kan man se, at mange havde taget turen til Honnørkajen for at se skibet og få et glimt af dronningen: Susanne Fruerlund Hansen fik taget et billede, da Kongeskibet sejlede forbi Hals klokken 8 tirsdag morgen: Hanne Andersen fik allerede et billede mandag den 26. juli, da skibet sejlede forbi Egense: Der er mange, der arbejder med udsigt til Aalborg Havn, og de kunne derfor følge med fra første parket. Det gælder blandt andet Janni, der på Facebook kalder sig for Janni Betterøv Thorsøe Poulsen: Der var også flere, der fik et billede af Hendes Majestæt Dronning Margrethe. Det kan du se herunder: Mona Falkensten Holtegaard var også heldig at få et billede af en af dronningens gravhunde, der skulle luftes på havnen: En af tilskuerne på havnen i Aalborg tirsdag var Lise Johansen, der har sendt dette billede med teksten "Et smukt kongeskib, vi har": Lena Pedersen fik knipset et billede af skibet, da det sejlede forbi Jomfru Ane Parken i Aalborg: Har du selv taget et billede? Så kan du gå ind på TV2 Nords Facebook-side og tilføje det til kommentarsporet.